LIETUVOS RESPUBLIKOS ŽEMĖS ŪKIO

MINISTRAS

ĮSAKYMAS

DĖL ŽEMĖS ŪKIO MINISTRO 2004 M. LIEPOS 16 D. ĮSAKYMO NR. 3D-423 „DĖL KAIMO PLĖTROS 2004–2006 METŲ PLANO PRIEMONĖS „ANKSTYVO PASITRAUKIMO IŠ PREKINĖS ŽEMĖS ŪKIO GAMYBOS RĖMIMAS“ ADMINISTRAVIMO TAISYKLIŲ“ PAKEITIMO

2015 m. vasario 13 d. Nr. 3D-92

Vilnius

P a k e i č i u Kaimo plėtros 2004–2006 metų plano priemonės „Ankstyvo pasitraukimo iš prekinės žemės ūkio gamybos rėmimas“ administravimo taisykles, patvirtintas Lietuvos Respublikos žemės ūkio ministro 2004 m. liepos 16 d. įsakymu Nr. 3D-423 „Dėl Kaimo plėtros 2004–2006 metų plano priemonės „Ankstyvo pasitraukimo iš prekinės žemės ūkio gamybos rėmimas“ administravimo taisyklių“, ir 44 punktą išdėstau taip:

„44. Paramos gavėjui pateikus prašymą išregistruoti paraišką ar kasmetinį prašymą, parama susigrąžinama tik tada, jei paramos gavėjas yra gavęs paramą tik už pirmuosius paramos metus. Jei paramos gavėjas iki prašymo išregistruoti paraišką ar kasmetinį prašymą pateikimo paramą gavo daugiau nei vienerius metus, traktuojama, kad jis pasinaudojo parama pagal Priemonę ir pasibaigus paramos teikimo laikotarpiui nebegali pretenduoti gauti paramos žemės ūkiui pagal kitas bendrosios žemės ūkio politikos paramos žemės ūkiui priemones, išskyrus paramą pagal Lietuvos kaimo plėtros 2007–2013 metų programos priemonės „Kaimo atnaujinimas ir plėtra“ veiklą „Asbestinių stogų dangos keitimas“ įgyvendinimo planavimo būdu ir Lietuvos kaimo plėtros 2014–2020 metų programos priemonės „Pagrindinės paslaugos ir kaimų atnaujinimas kaimo vietovėse“ veiklos srities „Parama investicijoms į visų rūšių mažos apimties infrastruktūrą“ veiklą „Asbestinių stogų dangos keitimas.“

Žemės ūkio ministrė	Virginija Baltraitienė